ai4bharat/Pralekha huggingface dataset:
மனித வள மேம்பாட்டு அமைச்சகம்
‘ஷிக்ஷாக் பர்வ்’ திட்டத்தின் கீழ் ஆரம்பகால குழந்தை பருவ பராமரிப்பு மற்றும் கல்வி குறித்த தேசிய இணைய கருத்தரங்கு
ஆரம்பகால குழந்தை பருவ பராமரிப்பு மற்றும் கல்வி குறித்த இணைய கருத்தரங்கு ஷிக்ஷாக் பர்வ் திட்டத்தின் கீழ் கல்வி அமைச்சகம் ஏற்பாடு செய்தது. புதிய கல்வி கொள்கையின் சிறப்பம்சங்களை எடுத்து கூறுவதற்காக இந்த இணைய கருத்தரங்கு ஏற்பாடு செய்யப்பட்டது. புதிய கல்வி கொள்கையை ஆசிரியர்கள் முன்னெடுத்து செல்வதற்காக ஷிக்ஷாக் பர்வ் நிகழ்ச்சியை கல்வி அமைச்சகம் செப்டம்பர் 8ம் தேதி முதல் - 25ம் தேதி வரை நடத்துகிறது.
ஆரம்பகால குழந்தை பருவ பராமரிப்பு மற்றும் கல்வி நிகழ்ச்சியை என்சிஇஆர்டி இணை பேராசிரியர் டாக்டர் ரொமிலா சோனி, அம்பேத்கர் பல்கலைக்கழக பேராசிரியர் டாக்டர் வெனிதா கவுல், என்சிஇஆர்டி பேராசிரியர் சுனிதி உட்பட பலர் வழங்கினர்.
இந்த ஆலோசனை கூட்டத்தை தொடங்கி வைத்த, பேராசிரியர் சுனிதி, தேசிய கல்வி கொள்கையின் பரிந்துரைகளை விளக்கினார். குழந்தைகளுக்கு ஆரம்ப காலத்தில் வழங்கப்பட வேண்டிய ஊட்டசத்துக்களின் முக்கியத்துவம் குறித்தும் அவர் பேசினார்.
குழந்தைகளுக்கு கல்வி திறமைகளை வளர்க்கும்போதே, கூடுதலாக சமூக திறமைகளை வளர்க்க வேண்டியதன் அவசியத்தை டாக்டர். கவுல் வலியுறுத்தினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleaseIframePage.aspx?PRID=1659060
(Visitor Counter : 137
சிறப்பு சேவைகள் மற்றும் கட்டுரைகள்
இந்திய விமான நிலைய ஆணையத்தில் ஊழல் தடுப்புக் கண்காணிப்பு வாரம் அனுசரிப்பு
இந்திய விமான நிலைய ஆணையத்தில் ஊழல் தடுப்புக் கண்காணிப்பு வாரம்-2020 அக்டோபர் 27-ஆம் தேதி முதல் நவம்பர் இரண்டாம் தேதி வரை அனுசரிக்கப்படுகிறது. ஊழலினால் ஏற்படும் பாதிப்புகள் குறித்து மத்திய கண்காணிப்பு ஆணையத்தின் வழிகாட்டுதலின்படி ஊழியர்களுக்கு விழிப்புணர்வு ஏற்படுத்தப்படுகிறது. இந்திய விமான நிலைய ஆணையத்தின் தென்மண்டல தலைமை இயக்குநர் திரு ஆர் மாதவன், சென்னை விமானநிலைய இயக்குநர் திரு சி வி தீபக் மற்றும் சரக்குத் துறையின் பொது மேலாளர் திரு டி முரளிதரன் ஆகியோர் ஒருமைப்பாட்டு உறுதி மொழியை வாசிக்க இந்திய விமான நிலையத்தின் உயர் அதிகாரிகள் மற்றும் ஊழியர்கள் உறுதிமொழியை எடுத்துக் கொண்டனர். 'விழிப்பான இந்தியா, வளமான இந்தியா' என்பது இந்த ஆண்டு ஊழல் தடுப்புக் கண்காணிப்பு வாரத்தின் கருப்பொருளாகும். இந்த நிகழ்வின்போது மேதகு குடியரசுத் தலைவர், மேதகு துணைக் குடியரசுத் தலைவர் மற்றும் பிரதமரின் உரைகளை இந்திய விமான நிலைய ஆணையத்தின் மூத்த அதிகாரிகள் வாசித்தனர். ஊழல் தடுப்பு குறித்து மாணவர்களிடையே விழிப்புணர்வு ஏற்படுத்தும் நோக்கத்துடன் பள்ளி மற்றும் கல்லூரி மாணவர்களுக்கும், ஆணையத்தின் ஊழியர்களுக்கும் இன்று முதல் வரும் நவம்பர் 2-ஆம் தேதி வரை இந்திய விமான நிலைய ஆணையத்தின் சார்பாக பல்வேறு பயிற்சி முகாம்கள், சொற்பொழிவுகள் மெய்நிகர் வாயிலாக நடத்தப்பட உள்ளன.
மேலும் இந்தியாவில் உள்ள அனைத்து விமான நிலையங்களிலும் ஊழல் தடுப்புக் கண்காணிப்பு விழிப்புணர்வு வாரம் அனுசரிக்கப்படுகிறது.
பெண்கள் மற்றும் குழந்தை நலன் அமைச்சகம்
இரண்டு கோடி சகோதரிகளை லட்சாதிபதிகளாக்க உறுதி; மகளிர் சுய உதவிக்குழுக்களுக்கு ட்ரோன் பயிற்சி: பிரதமர்
பிரதமர் திரு நரேந்திர மோடி நாட்டின் இரண்டு கோடி சகோதரிகளை லட்சாதிபதிகளாக்க நாட்டிலுள்ள மகளிர் சுய உதவிக் குழுக்களுடன் அரசு இணைந்து பணியாற்றி வருவதாக, செங்கோட்டையில் ஆற்றிய 77வது சுதந்திர தின உரையில் தெரிவித்துள்ளார். நாட்டில் இன்று 10 கோடி பெண்கள் மகளிர் சுய உதவிக் குழுக்களுடன் இணைந்துள்ளதாகக் கூறினார். இன்று கிராமங்களில் ஒரு சகோதரி வங்கியிலும், ஒரு சகோதரி அங்கன்வாடியிலும் ஒரு சகோதரி மருந்துகளை விநியோகம் செய்வதையும் காணலாம் என்றார்.
மேலும் வேளாண் தொழில்நுட்பம் குறித்துப் பேசிய பிரதமர், கிராமப்புற வளர்ச்சியில் அறிவியல் மற்றும் தொழில்நுட்பத்தின் திறனைப் பெருமளவு பயன்படுத்த வேண்டும் என்று வலியுறுத்தினார். 15,000 மகளிர் சுய உதவிக் குழுக்களுக்கு ட்ரோன்களை இயக்குவதற்கும் பழுதுபார்ப்பதற்கும் கடன் மற்றும் பயிற்சி வழங்கப்படும் என்றும் பிரதமர் கூறினார். "ட்ரோன் கி உடான்" திட்டம் இந்த மகளிர் சுய உதவிக் குழுக்களால் மேற்கொள்ளப்படும் என்றும் பிரதமர் கூறினார்.
பிரதமர் அலுவலகம்
சாலை இணைப்பில் நாட்டின் செழுமை அடங்கியிருக்கிறது என்பதால், அது நமது முன்னுரிமையில் முன்னணி வகிக்கிறது: பிரதமர்
உத்தரபிரதேசத்தின் கஜனி சட்டப்பேரவைத் தொகுதிக்கு உட்பட்ட பெல்கல் - சிக்ரிகஜ் இடையேயான 8 கிலோமீட்டர் தூர சாலையை அகலப்படுத்தும் பணி நிறைவடைந்துள்ளதை முன்னிட்டு, அப்பகுதி மக்களுக்கு பிரதமர் வாழ்த்து தெரிவித்துள்ளார்.
இதுகுறித்த சான்ட்கபிர்நகர் நாடாளுமன்ற உறுப்பினர் திரு. பிரவீன் நிஷட்–டின் டுவிட்டர் பதிவிற்கு பதிலளித்து பிரதமர் நரேந்திர மோடி டுவிட்டர் பதிவிட்டுள்ளார்.
அதில், பிரதமர் கூறியிருப்பதாவது:
"சாலை இணைப்பு வசதிகளில் நாட்டின் செழுமை அடங்கியிருக்கிறது என்பதால்தான், அது நம்முடைய முன்னுரிமையில் முன்னணி வகிக்கிறது."
குடியரசுத் துணைத் தலைவர் செயலகம்
எல்லைப் பாதுகாப்புப் படையினரின் சிரமத்தை உணர்ந்து செயல்படுங்கள் - மாநில அரசுகளுக்கு குடியரசு துணைத் தலைவர் கோரிக்கை
குடியரசு துணைத் தலைவர் திரு.ஜெக்தீப் தன்கர் அனைத்து மாநில அரசுகளுக்கும், குறிப்பாக எல்லையிலுள்ள மாநில அரசுகள், எல்லைப் பாதுகாப்புப் படையினரின் சிரமத்தை உணர வேண்டுமென வேண்டுகோள் விடுத்துள்ளார். இந்தியாவின் சிக்கலான எல்லைகளைக் காப்பதில் எல்லைப் பாதுகாப்புப் படையினர் பெரும் சவால்களை எதிர்கொள்வதைக் குறிப்பிட்ட அவர், அனைத்து மாநிலங்களும் எல்லைப் பாதுகாப்புப் படையினருக்கு முக்கியத்துவம் அளிக்கும்போது அவர்களின் மன உறுதி அதிகமாக இருக்கும் எனக் கூறினார்.
புதுதில்லி விக்யான் பவனில் நடைபெற்ற நிகழ்ச்சியில் பங்கேற்ற குடியரசு துணைத் தலைவர் திரு.ஜெக்தீப் தன்கர் 35 பிஎஸ்எஃப் வீரர்களுக்கு பதக்கங்கள் வழங்கினார். நிகழ்ச்சியில் உரையாற்றிய அவர், ஒவ்வொரு பிஎஸ்எஃப் வீரரும் அர்ப்பணிப்பு மற்றும் தேச பக்தியை பிரதிபலிப்பதாகக் கூறினார். பிஎஸ்எஃப் வீரர்களின் தளராத மனப்பான்மையை பாராட்டிய அவர், தார் பாலைவனம், பனி மூடிய மலைகள் மற்றும் அடர்ந்த காடுகள் நிறைந்த வடகிழக்கு மாநிலங்கள் போன்ற கடினமான புவியியல் சூழ்நிலைகளிலும் அவர்கள் இந்தியாவின் எல்லைகளை தயங்காமல் பாதுகாப்பதாக கூறினார். பல கஷ்டங்களுக்கு மத்தியிலும் தங்கள் மன உறுதியை தளர விடாத பிஎஸ்எஃப் வீரர்களின் குடும்பத்தினருக்கும் அவர் தனது நன்றியைத் தெரிவித்தார்.
எல்லைப் பாதுகாப்புப் படையை நிறுவிய ருஸ்தம்ஜியைப் பாராட்டிய அவர், இந்தியாவில் பொது நல வழக்குகளுக்கு அவர் உறுதியான அடித்தளம் அமைத்ததைச் சுட்டிக் காட்டினார்.
இந்தியாவின் முதல் பொது நல வழக்கில், அனுமதிக்கப்பட்ட காலத்திற்குப் பிறகும் சிறைகள் அடைக்கப்பட்டிருந்த 40 ஆயிரம் விசாரணைக் கைதிகளை விடுவிக்க அவர் வழிவகுத்ததாக குடியரசு துணைத் தலைவர் கூறினார். ருஸ்தம்ஜி அமைதியாக உட்கார்ந்திருந்தால், அந்த மக்கள் தொடர்ந்து சிறையில் வாடியிருப்பார்கள் எனவும், ஆனால் அவர் முயற்சி செய்து வெற்றி பெற்றதாகவும், குடியரசு துணைத் தலைவர் திரு.ஜெக்தீப் தன்கர் கூறினார்.
(SM/CR/KRS
மத்திய அமைச்சரவை
இந்திய ரயில்வேக்கு எரிசக்தி தற்சார்பை ஏற்படுத்த இந்தியா – பிரிட்டன் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு நரேந்தி மோடி தலைமையில் நடைபெற்ற மத்திய அமைச்சகத்திற்கு கூட்டம், இந்திய ரயில்வேக்கு எரிசக்தி தற்சார்பை ஏற்படுத்த இந்தியா – பிரிட்டனிடையே 02.12.2019 அன்று கையெழுத்தான புரிந்துணர்வு ஒப்பந்தத்திற்கு ஒப்புதல் அளித்துள்ளது.
இந்திய ரயில்வே அமைச்சகமும், பிரிட்டிஷ் அரசின் சர்வதேச மேம்பாட்டுத் துறைக்கும் இடையே இந்தப் புரிந்துணர்வு ஒப்பந்தம் கையெழுத்தானது.
இதன்படி, சூரிய மற்றும் காற்றாலை எரிசக்திக்கு இந்திய ரயில்வேயில் திட்டமிடுதல், எரிசக்தித் திறன் நடைமுறைகளை ஏற்றுக் கொள்ளுதல், எரிபொருள் திறனை மேம்படுத்துதல், மின்சார வாகன சார்ஜிங் கட்டமைப்பை மேம்படுத்துதல், பேட்டரியால் இயக்கப்படும் ரயில் என்ஜின்கள் போன்றவற்றுக்கு இருதரப்பினரும் ஒப்புக்கொண்டுள்ளனர். மேலும், பயிற்சித் திட்டங்கள், தொழில்துறை பார்வையிடல், களப்பணிகள் பார்வையிடல் போன்ற திறன் சார்ந்த வளர்ச்சி அல்லது வேறு வடிவங்களிலான ஒத்துழைப்புக்கு ஒப்பந்தத்தில் ஒப்புக்கொள்ளப்பட்டுள்ளது.
இந்தப் புரிந்துணர்வு ஒப்பந்தத்தை விலக்கிக் கொள்வது என்றால் எழுத்துப்பூர்வமான தகவல் தெரிவித்து 6 மாதத்திற்குப் பின், விலக்கிக் கொள்ளலாம்.
இந்த ஒப்பந்தம் விலக்கிக் கொள்ளப்பட்டாலும், விலக்கிக் கொள்ளப்பட்ட தேதிக்கு முன்னால் ஒப்புக்கொள்ளப்பட்டு நடைமுறையில் உள்ள திட்டங்களின் அமலாக்கம், பாதிக்கப்படமாட்டாது.
இருதரப்பினருக்கும் இடையே ஏற்படும் கருத்து வேறுபாடுகள், பரஸ்பர பேச்சுவார்த்தை மற்றும் கலந்தாலோசனை மூலம் தீர்த்துக் கொள்ளப்படும்.
----
(Visitor Counter : 86
பிரதமர் அலுவலகம்
ஐஸ்லாந்து பிரதமருடன். பிரதமர் சந்திப்பு
கோபன்ஹேகனில் நடைபெற்ற 2-வது இந்தியா – நார்டிக் உச்சி மாநாட்டின் இடையே பிரதமர் திரு நரேந்திர மோடி, ஐஸ்லாந்து பிரதமர் திருமதி காத்தரின் ஜாகோப்ஸ்டாட்டிர் உடன் இருதரப்பு பேச்சுவார்த்தை நடத்தினார்.
ஸ்டாக்ஹோமில் ஏப்ரல் 2018-ல் நடைபெற்ற முதலாவது இந்தியா – நார்டிக் உச்சி மாநாட்டின்போது, தாங்கள் இருவரும் முதன்முதலில் சந்தித்துக் கொண்டதை இரு பிரதமர்களும் நினைவு கூர்ந்தனர். மேலும், இரு நாடுகளிடையே தூதரக உறவு ஏற்பட்டதன் 50-வது ஆண்டு நிறைவை இருநாடுகளும் கொண்டாடி வருவதையும் சுட்டிக்காட்டினர்.
புவி வெப்ப எரிசக்தி, நீலப் பொருளாதாரம், ஆர்டிக், புதுப்பிக்கத்தக்க எரிசக்தி, மீன்வளம், உணவு பதப்படுத்துதல், டிஜிட்டல் பல்கலைக்கழகங்கள் உள்ளிட்ட கல்வி மற்றும் கலாச்சாரம் போன்ற துறைகளில் பொருளாதார ஒத்துழைப்பை மேலும் வலுப்படுத்துவதற்கான வழிமுறைகள் குறித்து இருதலைவர்களும் விவாதித்தனர். குறிப்பாக, புவி உள் வெப்ப எரிசக்தித் துறையில், ஐஸ்லாந்து, சிறப்பு நிபுணத்துவம் பெற்றுள்ளதால், இந்தத் துறையில் இருநாட்டு பல்கலைக்கழகங்களிடையே ஒத்துழைப்பை ஏற்படுத்துவது குறித்து இருநாடுகளும் வலியுறுத்தின.
பாலின சமத்துவத்தை ஊக்குவிப்பதில், பிரதமர் ஜாகோப்ஸ்டாட்டிரின் தனிப்பட்ட முயற்சிகளை பாராட்டிய பிரதமர், இந்த விவகாரத்தில் இந்தியாவின் முன்னேற்றம் குறித்தும் எடுத்துரைத்தார்.
இந்தியா – ஐரோப்பிய தடையற்ற வர்த்தக சங்க  வர்த்தக பேச்சுவார்த்தைகளும் இந்த விவாதத்தில் இடம் பெற்றது. பிராந்திய மற்றும் சர்வதேச நிலவரம் குறித்தப் பேச்சுக்களும் இடம் பெற்றன.
பிரதமர் அலுவலகம்
200 கோடி தடுப்பூசி டோஸ்களை கடந்திருப்பதற்காக பிரதமரை பில்கேட்ஸ் பாராட்டியுள்ளார்
விஞ்ஞானிகள், மருத்துவர்கள், செவிலியர்களின் கூட்டு முயற்சிகளை பிரதமர் பாராட்டியுள்ளார்.
இந்தியாவின் தடுப்பூசி இயக்கத்தை வெற்றிப் பெற செய்து வரும் விஞ்ஞானிகள், மருத்துவர்கள், செவிலியர்களின் கூட்டு முயற்சிகளை பிரதமர் திரு.நரேந்திர மோடி பாராட்டியுள்ளார்.
பில்கேட்சின் பாராட்டு ட்விட்டர் செய்திக்கு பதிலளித்து பிரதமர் கூறியிருப்பதாவது:
“இந்தியாவின் தடுப்பூசி இயக்கம் வேகத்திலும், அளவிலும் மிகப் பெரியது. இது விஞ்ஞானிகள், மருத்துவர்கள், செவிலியர் உட்பட பலரின் இந்த கூட்டு முயற்சிகளால் இது சாத்தியமாகி உள்ளது. அதே சமயம் அறிவியலில் பாராட்டத்தக்க நம்பிக்கை கொண்டுள்ள இந்திய மக்கள் தங்களின் தடுப்பூசி தவணைகளை உரிய நேரத்தில் எடுத்துக் கொண்டனர்”.
உள்நாட்டு விமானப் போக்குவரத்து அமைச்சகம்
போயிங் 747-400 விமான சிறப்பு கூடுதல் பிரிவு விமானங்களுக்கான இழப்பீட்டை அதிகரிக்க அமைச்சரவை ஒப்புதல்
’சிறப்பு கூடுதல் பிரிவு விமானங்களுக்கான செயல்பாட்டு செலவுகளை பொருந்தும் வரிகளுடன் சேர்த்து ரூ. 336.24 கோடியில் இருந்து பொருந்தும் வரிகளுடன் சேர்த்து ரூ. 534.38 கோடியாக பி.747-400 விமானங்களை பாராமரிப்பதற்காக 10 சதவீத இழப்பீட்டு செலவு உயர்வுடன் விரிவுபடுத்த பிரதமர் திரு. நரேந்திர மோடி தலைமையில் இன்று நடைபெற்ற பொருளாதார விவகாரங்களுக்கான மத்திய அமைச்சரவை குழு கூட்டம் ஒப்புதல் அளித்துள்ளது.
நிறுவனத்தின் கடும் நிதி மற்றும் பணப்புழக்க நிலையை கருத்தில்கொண்டு மேற்கொள்ளப்பட்ட இந்த விரிவாக்கம் சில நிதிச் சுமையை எளிதாக்க உதவும்.
(Visitor Counter : 96
சிறுபான்மையினர் நலன் அமைச்சகம்
"அரசின் அணுகுமுறை சிறுபான்மையினர் இதர சமூகத்தினருடன் கல்வி மற்றும் சமூக-பொருளாதார வளர்ச்சியில் சமமான பங்குதாரர்களாக இருக்குமாறு செய்திருக்கிறது"- திரு முக்தார் அப்பாஸ் நக்வி
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய சிறுபான்மையினர் விவகாரங்கள் அமைச்சர் திரு முக்தார் அப்பாஸ் நக்வி, கீழ்க்கண்ட தகவல்களை அளித்தார்.
சமுதாயத்தின் அனைத்து பிரிவினரின் முழுமையான மேம்பாட்டில் அரசு உறுதி பூண்டுள்ளது. அரசின் அணுகுமுறை சிறுபான்மையினர் இதர சமூகத்தினருடன் கல்வி மற்றும் சமூக-பொருளாதார வளர்ச்சியில் சமமான பங்குதாரர்களாக இருக்குமாறு செய்திருக்கிறது.
உயர்நிலைக் கல்விக்கு முந்தைய கல்வி உதவித் திட்டம், மௌலான ஆசாத் தேசிய ஊக்கத்தொகை திட்டம், நய சவேரா இலவச பயிற்சி திட்டம், பதோ பர்தேஷ், புதிய உடான் மற்றும் புதிய ரோஷினி ஆகிய திட்டங்களை மத்திய சிறுபான்மையினர் விவகாரங்கள் அமைச்சகம் செயல்படுத்தி வருகிறது.
கடந்த இரண்டு வருடங்களில், ஆந்திரப் பிரதேசத்தில் சிறுபான்மையினர் அதிகம் உள்ள பகுதிகளில் 75 திட்டங்களையும், மகாராஷ்டிராவில் சிறுபான்மையினர் அதிகம் உள்ள பகுதிகளில் 14 திட்டங்களையும், மத்திய சிறுபான்மையினர் விவகாரங்கள் அமைச்சகம் செயல்படுத்தி வருகிறது.
கல்வி, சுகாதாரம் மற்றும் திறன் வளர்த்தல் ஆகியவற்றில் இந்த திட்டங்கள் கவனம் செலுத்துகிறது. பள்ளிக் கட்டிடங்கள், மாணவர் விடுதிகள், கல்லூரிகள், தொழில் பயிற்சி நிறுவனங்கள், பொது சேவை மையங்கள் இந்தத் திட்டத்தின் கீழ் அமைக்கப்படுகின்றன.
பிரதமர் ஜன் விகாஸ் கார்யாகிராம் என்னும் திட்டத்தின் கீழ் உத்திரப் பிரதேசத்துக்கு 2015-16-இல் ரூ 32462 லட்சமும், 2016-17-இல் ரூ 14364 லட்சமும், 2017-18-இல் ரூ 15182.02 லட்சமும், 2018-19-இல் ரூ 37653.07 லட்சமும், 2019-20-இல் ரூ 16207.94 லட்சமும் வழங்கப்பட்டுள்ளது.
நாட்டில் சிறுபான்மையினர் அதிகம் உள்ள 1300 பகுதிகளில் பிரதமர் ஜன் விகாஸ் கார்யாகிராம் செயல்படுத்தப்படுகிறது. இந்த மத்திய திட்டத்தின் கீழ் மாநில அரசுகளுக்கு நிதி வழங்கப்படுகிறது. 2018-இல் இத்திட்டம் மறுசீரமைக்கப்பட்டது.
(Visitor Counter : 51
தகவல் மற்றும் ஒலிபரப்பு அமைச்சகம்
51-ஆவது இந்திய சர்வதேச திரைப்படத் திருவிழா: தங்க மயில் விருது இன்று அறிவிப்பு
51-ஆவது இந்திய சர்வதேச திரைப்படத் திருவிழா நிறைவடையவிருப்பதை அடுத்து, அனைவரும் மிக ஆர்வமாக எதிர்பார்க்கும் தங்க மயில் விருது கோவாவின் பனாஜியில் இன்று நடைபெறும் நிறைவு விழாவில் அறிவிக்கப்படவிருக்கிறது.
உலகின் தலைசிறந்த புனைவு திரைப்படங்கள் இந்த தங்கமயில் விருதுக்கும் இதர விருதுகளுக்கும் போட்டியிடுகின்றன.
திரைப்படத் திருவிழாவில் அனைவரையும் கவர்ந்த திரு கணேஷ் விநாயகனின் தமிழ் திரைப்படமான தேன் உட்பட 15 சிறந்த திரைப்படங்கள் போட்டியில் இடம்பிடித்துள்ளன.
கூடுதல் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1691796
புவி அறிவியல் அமைச்சகம்
நிலஅதிர்வு விவர தொகுப்பு : மக்களவையில் தகவல்
நில அதிர்வு விவரங்கள், புயல் எச்சரிக்கை மையங்கள் ஆகியவை குறித்து மக்களவையில் அறிவியல் மற்றும் தொழில்நுட்பத்துறை இணையமைச்சர்  திரு. ஜித்தேந்திர சிங் கூறியதாவது:
நிலஅதிர்வு விவர தொகுப்பு:
நாட்டில் நிகழ்ந்த நிலநடுக்கங்களின் வரலாற்று பதிவுகளை கருத்தில் கொள்ளும்போது, இந்தியாவின் 59 சதவீத நிலப்பரப்பு நிலநடுக்கத்துக்கு வெவ்வேறு அளவிலான தீவிரத்துடன் ஆளாகும் வாய்ப்புகள் உள்ளன. நாட்டின் நிலநடுக்க மண்டல வரைபடத்தின்படி, மொத்த பகுதியும் நான்கு நிலநடுக்க மண்டலங்களாக வகைப்படுத்தப்படுகிறது. 5வது மண்டலத்தில் உள்ள பகுதி மிகவும் பாதிப்புக்கு ஆளாகும் பகுதி. 2வது மண்டலத்தில் உள்ள பகுதியில், நிலநடுக்க பாதிப்பு குறைவாக இருக்கும். தோராயமாக நாட்டின் 11 சதவீத பகுதி 5வது மண்டலத்துக்குள் வருகிறது. 18 சதவீத பகுதி 4வது மண்டலத்துக்குள்ளும், 30 சதவீத பகுதி, 3வது மண்டலத்துக்குள்ளும், மீத பகுதிகள் 2வது மண்டலத்துக்குள்ளும் வரும்.
ஆர்டிக் அறிவியல் அமைப்பின் 3வது கூட்டம்:
ஐஸ்லாந்து, ஜப்பான் ஆகியவை இணைந்து நடத்திய ஆர்க்டிக் அறிவியல் அமைப்பின் 3வது கூட்டத்தில், இந்தியா பங்கெடுத்தது. காணொலி காட்சி மூலம் நடந்த இந்த கூட்டத்தில், ஆர்க்டிக் பகுதியில் ஆராய்ச்சி மற்றும் ஒத்துழைப்பு குறித்து ஆலோசிக்கப்பட்டது. இந்த கூட்டத்தில் இந்திய குழுவுக்கு அப்போதைய புவி அறிவியல் துறை அமைச்சர் டாக்டர் ஹர்ஷ் வர்தன் தலைமை தாங்கினார்.
புயல் எச்சரிக்கை மையங்கள்:
நாட்டின் கிழக்கு மற்றும் மேற்கு கடலோர பகுதிகளில், 7 புயல் எச்சரிக்கை மையங்கள் அமைக்கப்பட்டுள்ளன. இவற்றில் 3 மையங்கள் சென்னை, மும்பை, கொல்கத்தாவில் உள்ளன. மற்ற 4 மையங்கள் அகமதாபாத், திருவனந்தபுரம், விசாகப்பட்டினம் மற்றும் புவனேஸ்வரில் உள்ளன. எந்தெந்த பகுதிகளுக்கு, எந்த மையங்கள் முன்னெச்சரிக்கை விடுக்க வேண்டும் என்ற பொறுப்பு கீழ்கண்ட இணைப்பில் உள்ள பட்டியலில் கொடுக்கப்பட்டுள்ளது.
மேற்கு கடலோர பகுதியில் புயல் பாதிப்பு ஏற்படாத வகையில் நடவடிக்கை:
கடல் வெப்பம் அதிகரிப்பு காரணமாக, அரபிக் கடலில் புயல்கள் உருவாவது சமீபத்தில் அதிகரிக்கிறது. குஜராத், மகாராஷ்டிரா, கோவா, கர்நாடகா மற்றும் கேரளா ஆகிய 5 மாநிலங்களுக்கும், மேற்கு கடேலாரத்தில் உள்ள டாமன், டையூ தத்ரா மற்றும் நகர் ஹவேலி, லட்சத்தீவு போன்ற யூனியன் பிரதேசங்களுக்கு, மேம்படுத்தப்பட்ட புயல் எச்சரிக்கை மையங்கள் உள்ளன. இவற்றின் மூலம் முன்னெச்சரிக்கைகள் முன்கூட்டியே தெரிவிக்கப்பட்டு புயல் பாதிப்பு இல்லாதவாறு நடவடிக்கைகள் மேற்கொள்ளப்படுகின்றன.
இவ்வாறு மக்களவையில் எழுத்துப்பூர்வமாக தாக்கல் செய்த பதிலில் அறிவியல் மற்றும் தொழில்நுட்பத்துறை இணையமைச்சர்  திரு. ஜித்தேந்திர சிங் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740656
https://pib.gov.in/PressReleasePage.aspx?PRID=1740655
https://pib.gov.in/PressReleasePage.aspx?PRID=1740654
https://pib.gov.in/PressReleasePage.aspx?PRID=1740653
பாதுகாப்பு அமைச்சகம்
பண்டைய இந்திய கடல்சார் பாரம்பரியத்தை புதுப்பிக்கும் கப்பல் கட்டும் நிகழ்ச்சிக்கு அடிக்கல் நாட்டு விழா
கப்பல் கட்டும் பண்டைய தையல் கப்பல் முறைக்கு புத்துயிர் அளிப்பதற்கான மத்திய அரசின் முன்முயற்சி
பல ஆயிரம் ஆண்டுகளுக்கு முந்தைய இந்தியாவின் வளமான கடல்சார் பாரம்பரியம், ஒரு பண்டைய கடல் அதிசயமான தைக்கப்பட்ட கப்பலின் மறுமலர்ச்சியுடன் மீண்டும் உயிர் பெற உள்ளது. இந்திய அரசாங்கத்தின் ஒரு முக்கியமான முயற்சியில், இந்திய கடற்படை, கலாச்சார அமைச்சகம் மற்றும் கோவாவின் ஹோடி இன்னோவேஷன்ஸ் ஆகியவை இணைந்து இந்தியாவின் பண்டைய கடல் வர்த்தகப் பாதைகளில் ஒரு காலத்தில் கடலில் பயணித்த கப்பல்களை நினைவூட்டும் ஒரு பண்டைய தையல் கப்பலை மறுசீரமைக்கின்றன.
இந்தியாவின் கலாச்சார மற்றும் நாகரிக பாரம்பரியத்தில் ஆழமாக பதிந்திருக்கும் இந்தக் குறிப்பிடத்தக்க முயற்சி, நமது நாட்டின் வளமான கப்பல் கட்டும் பாரம்பரியத்தின் அடையாளமாகும். பரந்த அளவிலான பாட வல்லுநர்களுடன் விரிவான ஆராய்ச்சி மற்றும் ஆலோசனை இந்த லட்சியத் திட்டத்தை கருத்தாக்குவதில் முக்கியப் பங்கு வகிக்கிறது.
இந்த முன்முயற்சி பல அமைச்சகங்களை உள்ளடக்கிய ஒரு கூட்டு முயற்சியை பிரதிநிதித்துவப்படுத்துகிறது. இந்திய கடற்படை கப்பலின் வடிவமைப்பு மற்றும் கட்டுமானத்தை மேற்பார்வையிடுகிறது மற்றும் பண்டைய கடல் வர்த்தகப் பாதைகளில் கப்பலை இயக்கும். கலாச்சார அமைச்சகம் இந்த திட்டத்திற்கு முழுமையாக நிதியளித்துள்ளது, அதே நேரத்தில் கப்பல் அமைச்சகம் மற்றும் வெளியுறவு அமைச்சகம் சர்வதேச பயணத்தை தடையின்றி செயல்படுத்துவதை உறுதி செய்வதற்காக இந்தத் திட்டத்திற்கு ஆதரவளிக்கும்.
இத்திட்டம் மத்திய உள்துறை அமைச்சர் தலைமையிலான தேசிய செயலாக்கக் குழுவால் 14 டிசம்பர் 2022 அன்று நினைவுத் திட்டமாக அங்கீகரிக்கப்பட்டது. இந்தியக் கடற்படையின் கப்பல் கட்டும் கலை இயக்குநரகம் கலாச்சார அமைச்சகத்துடன் பல சுற்று கலந்துரையாடல்களில் ஈடுபட்டது, இதன் விளைவாக 18 ஜூலை 2023 அன்று கோவாவின் மெஸர்ஸ் ஹோடி இன்னோவேஷன்ஸ் நிறுவனத்துடன் பண்டைய தையல் கப்பல் கட்டுவதற்கான முத்தரப்பு ஒப்பந்தத்தில் கையெழுத்திட்டது.
இந்த கப்பலின் கட்டுமானத்திற்கான தையல் பணிகளை தையல் கப்பல் கட்டுமானத்தில் நிபுணரான திரு பாபு சங்கரன் தலைமையிலான பாரம்பரிய கப்பல் உரிமையாளர்கள் குழு மேற்கொள்ளும். இந்த பழமையான நுட்பத்தைப் பயன்படுத்தி, மரப்பலகைகள் பாரம்பரிய நீராவி முறையைப் பயன்படுத்தி ஹல்லின் வடிவத்திற்கு ஏற்ப வடிவமைக்கப்படும். ஒவ்வொரு பலகையும் பின்னர் கயிறுகளைப் பயன்படுத்தி மற்றொன்றோடு தைக்கப்படும், தேங்காய் நார், பிசின் மற்றும் மீன் எண்ணெய் ஆகியவற்றின் கலவையால் மூடப்படும் - பண்டைய இந்தியக் கப்பல் கட்டும் நடைமுறையைப் போன்றது.
கப்பல் தயாரானதும், பண்டைய வழிசெலுத்தல் நுட்பங்களைப் பயன்படுத்தி பாரம்பரிய கடல் வர்த்தகப் பாதைகளில் இந்திய கடற்படையால் ஒரு தனித்துவமான பயணம் மேற்கொள்ளப்படும். மறு கண்டுபிடிப்பு மற்றும் மறுமலர்ச்சிக்கான பயணம் செப்டம்பர் 12 ஆம் தேதி கோவாவில் உள்ள மெஸர்ஸ் ஹோடி இன்னோவேஷன்ஸில் திட்டமிடப்பட்டுள்ள அடிக்கல் நாட்டு விழாவுடன் தொடங்குகிறது. மத்திய கலாச்சார மற்றும் வெளியுறவு இணை அமைச்சர் திருமதி மீனாட்சி லேகி சிறப்பு விருந்தினராக தலைமை தாங்குகிறார். கடற்படைத் தளபதி அட்மிரல் ஆர் ஹரி குமார் மற்றும் பிரதமரின் பொருளாதார ஆலோசகர் குழு உறுப்பினர் திரு சஞ்சீவ் சன்யால் ஆகியோரும் இந்த நிகழ்ச்சியில் கலந்து கொள்கின்றனர்.
பிரதமர் அலுவலகம்
பிரதமர் திரு. நரேந்திர மோடி, பிரான்ஸ் அதிபர் இம்மானுவேல் மேக்ரான் இடையே தொலைபேசி உரையாடல்
புத்தாண்டை ஒட்டி பிரான்ஸ் அதிபர் இம்மானுவேல் மேக்ரானுடன் பிரதமர் திரு. நரேந்திர மோடி தொலைபேசி மூலம் கலந்துரையாடினார்.
அதிபர் மேக்ரானுக்கு, தமது சார்பிலும் இந்திய மக்கள் சார்பிலும் பிரதமர் புத்தாண்டு வாழ்த்துகளை தெரிவித்துக் கொண்டார்.
பியார்ரிட்ஜ் மற்றும் சாண்ட்டிலி உள்பட முன்பு நடந்த சந்திப்புகளை அதிபர் மேக்ரானுடன் பிரதமர் மோடி நினைவுகூர்ந்தார். இந்தியா, பிரான்ஸ் இடையே ராணுவ ஒத்துழைப்பை மேலும் பலப்படுத்துவதில் பிரதமர் தனது உறுதியை மீண்டும் வலியுறுத்தினார். இரு நாடுகளுக்கு இடையில் பல துறைகளில், உறவுகள் உறுதியாக முன்னேறிச் செல்வது குறித்து அவர் திருப்தி தெரிவித்தார்.
இருதரப்பு உறவுகளில் பரஸ்பர அக்கறையான அம்சங்கள் குறித்து இரு தலைவர்களும் கருத்துகளைப் பகிர்ந்து கொண்டனர். பிராந்திய மற்றும் உலக நிலவரங்கள் பற்றியும் இருவரும் கருத்துப் பரிமாற்றம் செய்து கொண்டனர்.
பாதுகாப்பு, மக்கள் நலன் சார்ந்த வகையில் அணுசக்தி பயன்பாடு மற்றும் கடல்சார் பாதுகாப்பு உள்ளிட்ட விஷயங்களில் அனைத்து வகைகளிலும் ஒத்துழைப்பை மேம்படுத்துவது என்றும், இரு தரப்பும் தொடர்பில் இருப்பது என்றும் அவர்கள் ஒப்புக்கொண்டனர்.
விவசாயத்துறை அமைச்சகம்
வாரணாசியில் மூன்று நாள் ஜி20 வேளாண் தலைமை விஞ்ஞானிகள் கூட்டம் நாளை தொடங்குகிறது
மத்திய வேளாண்மை மற்றும் விவசாயிகள் நல அமைச்சகத்தின் வேளாண் ஆராய்ச்சி மற்றும் கல்வித் துறை மூலம் நாளை முதல் வரும் 19ந்தேதி வரை வாரணாசியில் ஜி20 வேளாண் முதன்மை விஞ்ஞானிகளின் கூட்டம் ஏற்பாடு செய்யப்பட்டுள்ளது. ஜி20 உறுப்பு நாடுகளான ஆஸ்திரேலியா, அர்ஜென்டினா, பிரேசில், கனடா, சீனா, பிரான்ஸ், ஜெர்மனி, இந்தோனேசியா, இத்தாலி, ஜப்பான், மெக்சிகோ, கொரியா குடியரசு, ரஷ்யா, சவுதி அரேபியா, தென்னாப்பிரிக்கா, துருக்கி, இங்கிலாந்து, அமெரிக்கா ஆகிய நாடுகளில் இருந்தும், ஐரோப்பிய ஒன்றிய நாடுகளில் இருந்தும் சுமார் 80 வெளிநாட்டு பிரதிநிதிகள், வங்கதேசம், எகிப்து, மொரீஷியஸ், நெதர்லாந்து, நைஜீரியா, ஓமன், சிங்கப்பூர், ஸ்பெயின், ஐக்கிய அரபு அமீரகம், வியட்நாம் ஆகிய அழைக்கப்பட்ட விருந்தினர் நாடுகள், ஐக்கிய நாடுகள் சபை, சர்வதேச நாணய நிதியம், உலக வங்கி, உலக சுகாதார அமைப்பு, உலக வர்த்தக அமைப்பு, சர்வதேச தொழிலாளர் அமைப்பு, இந்தியாவின் சிறப்பு அழைப்பாளர்கள், ஆசிய வளர்ச்சி வங்கி ஆகியவற்றின் பிரதிநிதிகள் இந்த மூன்று நாள் கூட்டத்தில் பங்கேற்கின்றனர்.
மத்திய வேளாண் அமைச்சகம், வெளிவிவகார அமைச்சகம் உட்பட ஏனைய அமைச்சகங்களின் உயர் அதிகாரிகளும் இந்தக் கூட்டத்தில் கலந்து கொள்கின்றனர். உணவுப் பாதுகாப்பு மற்றும் ஊட்டச்சத்து, பருவநிலை ஸ்மார்ட் விவசாயம், டிஜிட்டல் விவசாயம், பொதுத்துறை மற்றும் தனியார் கூட்டாண்மை உள்ளிட்ட வேளாண் ஆராய்ச்சி மற்றும் மேம்பாட்டின் பல்வேறு சிக்கல்கள். விவாதத்திற்காக சேர்க்கப்பட்டுள்ளன. சர்வதேச சிறுதானிய ஆண்டையொட்டி, "சிறுதானியங்கள் மற்றும் பிற பழங்கால தானியங்கள் சர்வதேச ஆராய்ச்சி முயற்சி " குறித்து விவாதிக்கப்படுவதுடன், அதுபற்றிய விழிப்புணர்வை உருவாக்குவது பற்றியும் விவாதிக்கப்படும்.
வாரணாசிக்கு வரும் வெளிநாட்டு பிரதிநிதிகளுக்கு இந்தியாவின் செழுமையான கலாச்சார மற்றும் ஆன்மீக பாரம்பரியத்தின் தனித்துவமான அனுபவத்தை வழங்க அரசு ஏற்பாடு செய்துள்ளது. விமான நிலையத்தில் பாரம்பரிய வரவேற்பு அளிக்கப்படும். நகரத்தில் அவர்கள் வசதியாக நடமாடுவதற்கு விரிவான ஏற்பாடுகளை செய்துள்ள மாவட்ட நிர்வாகம், கூட்டம் நடைபெறும் இடம் மற்றும் அவர்கள் தங்கும் ஹோட்டல்களில் அவர்களின் பாதுகாப்பிற்கான போதுமான ஏற்பாடுகளையும் செய்துள்ளது.
தொடக்க அமர்வில், மத்திய சாலைப் போக்குவரத்து, நெடுஞ்சாலைகள் மற்றும் சிவில் விமானப் போக்குவரத்து துறை இணை அமைச்சர் ஜெனரல் வி.கே.சிங் கலந்து கொள்கிறார். அடுத்தடுத்த தொழில்நுட்ப அமர்வுகளில், உணவுப் பாதுகாப்பு மற்றும் ஊட்டச்சத்து தொடர்பான பல்வேறு துணைக் கருப்பொருள்கள், டிஜிட்டல் விவசாயம் மற்றும் நிலையான வேளாண் உணவு மதிப்புச் சங்கிலி மற்றும் வேளாண் ஆராய்ச்சி மற்றும் மேம்பாட்டுக்கான பொது-தனியார் பங்கேற்பு தொடர்பான பல்வேறு துணைக் கருப்பொருள்கள் குறித்து விவாதிக்கப்படும்.
கங்கா ஆரத்தியின் ஒளிரும் காட்சியைக் காண நாளை பிரதிநிதிகள் கப்பல் சவாரிக்கு அழைத்துச் செல்லப்படுவார்கள். அதன்பிறகு, தாஜ் கங்கையில் வரவேற்பு விருந்து மற்றும் கலாச்சார நிகழ்ச்சி ஏற்பாடு செய்யப்பட்டுள்ளது.
பல்வேறு இடங்களுக்கு செல்லும் பிரதிநிதிகள், வரும் 20 ந்தேதி தங்கள் நாடுகளுக்குச் செல்வார்கள்.
கலாசாரத்துறை அமைச்சகம்
குருதேவ் ரவீந்திரநாத் தாகூரின் 159ஆவது பிறந்தநாளை முன்னிட்டு நவீன கலைகளுக்கான தேசிய காட்சிக்கூடம் இன்று மெய்நிகர் சுற்றுலாவை நடத்துகிறது
குருதேவ் ரவீந்திரநாத் தாகூரின் 159ஆவது பிறந்தநாளை முன்னிட்டு நவீன கலைகளுக்கான தேசிய காட்சிக்கூடம் இன்று முதல் ”குருதேவ் – புகழ்வாய்ந்த கலைஞரின் காட்சித் தொகுப்புகளின் ஊடே ஒரு பயணம்” என்ற தலைப்பிலான ஒரு மெய்நிகர் சுற்றுலாவை இன்று முதல் நடத்தகிறது. என்.ஜி.எம்.ஏ ஈடுஇணையற்ற கலைஞர் உருவாக்கிய 102 கலைப்பொருட்களை தன்னிடத்தில் வைத்திருக்கிறது. இந்தக் காட்சிப் பொருட்கள் தாகூர் காட்சி மொழிக்கு அளித்துள்ள விலை மதிப்பில்லாத பங்களிப்பாக உள்ளன. என்.ஜி.எம்.ஏ தனது சேமிப்பில் வைத்துள்ள ரவீந்திரநாத் தாகூரின் புகழ்பெற்ற கலைப்பொருட்களில் உள்ள கலைத்தன்மையை இந்த மெய்நிகர் சுற்றுலாவானது எடுத்துக் காட்டும். தாகூருடைய காட்சி அமைப்பின்படி உருவப் படங்கள் தலைப்பகுதி ஆய்வு, மனிதன் மற்றும் மயக்கும் இயற்கை ஆகிய மையக்கருத்துகளில் இந்த கலைப்பொருட்கள் காட்சிப்படுத்தப்படும்.
நவீன கலைகளுக்கான தேசியக் காட்சிக்கூடம் தாகூரின் உருவப்படத் தொகுப்புகளின் தேர்ந்தெடுக்கப்பட்ட சேகரிப்பை தன்னிடத்தில் வைத்துள்ளது.
அவரது மிக முக்கியமான இலக்கியங்களில் சிலவற்றுக்கான பாடப் பொழிவுரை உள்ளிட்ட என்.ஜி.எம்.ஏ-வின் மதிப்புறு தொகுப்புகளில் இருந்து தாகூரின் மொத்த படைப்புகளையும் மெய்நிகர் சுற்றுலா காட்சிப்படுத்தும். என்.ஜி.எம்.ஏ அமைப்பின் கீழ் 2018ல் தொடங்கப்பட்ட நாட்டின் முதல் கலாச்சார போர்ட்டலான https://so-ham.in/gurudev-journey-of-the-maestro-through-his-visual-vocabulary/ என்ற இணையதள முகவரி மூலம் கலந்துரையாடலில் பங்கேற்க பங்கேற்பாளர்கள் அழைக்கப்படுகிறார்கள். சுற்றுலாவின் இறுதியில் நடைபெறும் “விநாடி-விநா” போட்டியில் பங்கேற்பாளர்கள் கலந்து கொள்ளலாம்.
(Visitor Counter : 114